“บล.กสิกรไทย” คาด SET สัปดาห์หน้า 1,625-1,700 จุด จับตางบ “บจ.”-ประชุมเฟด
“บล.กสิกรไทย” คาดดัชนีหุ้นไทยสัปดาห์หน้าเคลื่อนไหวในกรอบ 1,625 – 1,700 จุด แนะนำจับตาการประชุมเฟดดัชนีราคาผู้บริโภค รวมถึงผลประกอบการงวดไตรมาส 1/65 ของบจ. และตัวเลขเศรฐกิจ
“บล.กสิกรไทย” คาดกรอบดัชนี SET สัปดาห์หน้าแกว่ง 1,625-1,700 จุด แนะจับตางบ "บจ." การประชุมเฟด และสงครามรัสเซีย-ยูเครน
30 เม.ย. 2565

บริษัทหลักทรัพย์กสิกรไทย จำกัด มองว่าดัชนีหุ้นไทย (SET) สัปดาห์ถัดไปในช่วงระหว่างวันที่ 2-6 พฤษภาคม 2565 มีแนวรับอยู่ที่ 1,650 และ 1,625 จุด ขณะที่แนวต้านอยู่ที่ 1,685 และ 1,700 จุด ตามลำดับ โดยศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ การประชุมเฟดในช่วงระหว่างวันที่ 3-4 พฤษภาคม 2565 ดัชนีราคาผู้บริโภคเดือนเมษายนของไทย
โดยสถานการณ์โควิด-19 ทิศทางเงินทุนต่างชาติ, สถานการณ์ตึงเครียดระหว่างรัสเซียและยูเครน รวมถึงผลประกอบการงวดไตรมาส 1/2565 ของบจ.
ส่วนข้อมูลเศรษฐกิจสหรัฐฯ ที่สำคัญ ได้แก่ข้อมูลการนำเข้าและส่งออกเดือนมีนาคม รวมถึงข้อมูลการจ้างงานภาคเอกชน ตัวเลขการจ้างงานนอกภาคเกษตร และอัตราการว่างงานเดือนเมษายน ขณะที่ปัจจัยต่างประเทศอื่นๆ ได้แก่ดัชนี PMI เดือนเมษายนของจีน ตลอดจนดัชนีราคาผู้ผลิต และยอดค้าปลีกเดือนมีนาคมของยูโรโซน
โดยในวันศุกร์ 29 เมษายน 2565 ดัชนี SET ปิดที่ระดับ 1,667.44 จุด ลดลง 1.37% จากสัปดาห์ก่อน ขณะที่มูลค่าการซื้อขายเฉลี่ยต่อวันอยู่ที่ 75,679.18 ล้านบาท เพิ่มขึ้น 8.11% จากสัปดาห์ก่อน ส่วนดัชนี mai ลดลง 2.76% มาปิดที่ 669.88 จุด